Politiet har fundet endnu en krysantemumbombe hos den 37 årige familiefar, der blev dræbt ved fyrværkeriulykke nytårsaften.

Politiet har fundet en krysantemumbombe i en bil, som tilhører den 37-årige familiefar, der nytårsaften blev dræbt ved en fyrværkeriulykke i Assens ved Mariager. Den 37-årige mand blev dræbt, da en krysantemumbombe, som han var ved at fyre af, eksploderede og dræbte ham på stedet. Han var gået ud i haven alene for at fyre fyrværkeriet af, mens familien så til inde fra huset. Ulykken skete nytårsaften lige inden midnat.